Diari Oficial de la Generalitat Valenciana


Sumari del DOGV 6268, del 17-05-2010 (2010/4631)

Notificació de la sentència dictada en el judici verbal de desnonament per falta de pagament número 756/2008.
-------------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4631


Organisme emissor
:   Jutjat de Primera Instància Número 1 de Quart de Poblet

Tipus de document
:   Edicte

Notificació de la sentència dictada en el judici verbal de desnonament per falta de pagament número 756/2008. [2010/4631]  
Judici verbal (desnonament per falta de pagament) 000756/2008  
Part demandant: Fernando Isaza Corrales.  
Part demandada: Francisco Fernández Andújar.  
Sobre: -   
En el judici a què es fa referència s'ha dictat la resolució que té l'encapçalament i la dispositiva com segueix:   
«Sentència  
Quart de Poblet, 16 de març de 2010.-   
Javier García-Miguel Aguirre, jutge titular del Jutjat de Primera Instància número 1 de Quart de Poblet, he vist les actuacions del judici verbal de desnonament per falta de pagament i reclamació de rendes, amb número de registre 756/2008, instat per Fernando Isaza Corrales, representat per Rafael Alario Mont i defés per José Manuel Bellod García, contra Francisco Fernández Andújar, legalment declarat en rebel·lia.   
«Dispositiva  
Estime de forma íntegra la demanda interposada per la representació processal de Fernando Isaza Corrales contra Francisco Fernández Andújar i, en conseqüència, declare resolt el contracte d'arrendament de data 21 de gener de 2008 que unia ambdues parts, i condemne el demandat a deixar l'habitatge siti al carrer de València, número 47, pis 3, porta 6, de Manises (València) lliure, vacu i expedit, i a disposició del seu titular; amb l'advertència que si no ho fa en podrà ser llançat judicialment a càrrec seu, i es podrà recórrer, fins i tot, a un manyà per a portar a terme el desnonament. S'adverteix el demandat que qualsevol bé moble que es trobe a la finca es considerarà abandonat a tots els efectes. El llançament judicial, en el cas que la sentència esdevinga ferma i s'inste el procediment d'execució, s'efectuarà el dia 22 d'abril de 2010, a les 09.30 hores.   
Igualment, dispose condemnar el demandat a pagar a la part actora la quantitat d'onze mil quatre-cents trenta-dos euros i cinquanta-nou cèntims (11.432,59 euros) i a pagar aquelles quantitats que es produïsquen fins al moment de la desocupació efectiva de l'immoble, a raó de 482,72 euros mensuals, de conformitat amb el que es disposa en el fonament quart d'aquesta resolució.   
Finalment, condemne el demandat a les costes causades en aquest procediment.   
Notifiqueu-ho a totes les parts amb l'advertiment que aquesta resolució no és ferma. S'hi pot interposar un recurs d'apel·lació, el qual s'haurà de preparar mitjançant un escrit que cal presentar en aquest mateix Jutjat dins del termini de cinc dies des de la notificació d'aquesta resolució.   
Expediu una testimoniança d'aquesta sentència i uniu-la a les actuacions, i incorporeu-ne l'original al llibre de sentències d'aquest Jutjat. Aquesta és la meua sentència, que pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència.   
Quart de Poblet, 13 d'abril de 2010.- El secretari judicial: Eugenio Ángel Martín Sánchez.